Turli sudralib yuruvchilar

1-rasm. Turli sudralib yuruvchilar sinfi vakillari;

 1-xitoy alligatori, 2-botqoqlik toshbaqasi, 3-ilon bo`yinli toshbaqa, 4-tirik tug`ar kaltakеsak, 5-yashil kaltakеsak, 6-zahartish, 7-uzun oyoq sink, 8-mеdyanka, 9-suv ilon, 10-kulvor ilon, 11-o`rti Osiyo kobrasi, 12-anakonda.
3.Skeleti (gavda, bosh, oyoq skeleti).

Skeleti deyarli to`liq suyakdan tashkil topgan bo`lib, umurtqa pog`onasi skeletiga, bosh skeletiga, erkin oyoqlar skeleti va ularning kamar skeletiga bo`linadi. Umurtqa pog`onasi bo`yin, ko`krak-bel, dumg`aza va dum qismlariga bo`linadi. Umurtqalilarning tanasi oldingi tomonida botiq keyingi tomonda bo`rtib chiqqan bo`ladi (protsel).

Bosh skeleti qoplovchi suyaklarning ko`pligi bilan harakterlanadi va suyaklar bosh skeletining yoni, tagi va ustini tashkil qiladi. Ensa teshigi atrofida to`rtta ensa suyak-ikkita yon, bitta ustki va bitta asosiy ensa suyaklari joylashadi. Asosiy ensa suyagiga oldingi tomondan asosiy ponasimon suyak qo`shilib turadi. Bu suyak hamma amniotalardagi singari miya qutisining tagining asosini tashkil qiladi. Parasfenoid suyagi esa rudiment-qoldiq holda bo`ladi. Eshitish organi atrofida faqat bitta oldingi quloq suyagi bor. Miya qutisining ustidan tepa, peshona va burun suyaklari, yon tomonidan jag`aro, ustki jag`, manglay oldi, yosh, ko`z usti, ko`z orqа suyagi, chakka, yonoq suyaklari qurchab turadi.
Tanglay- kvadrat tog`ayning elementlaridan kvadrat suyagi hosil bo`ladi. Qoplovchi suyaklardan tanglay, qanotsimon, pog`onasimon suyaklar va sudralib yuruvchilarga harakterli bo`lgan ko`ndalang suyaklar bo`ladi. Pastki jag` tishsimon, burchak va qo`shilish suyaklaridan tashkil topgan.

Kaltakesaklarning bo`yin bo`limida 8 ta umurtqa bo`lib, ulardan birinchi 2 ta umurtqasi hamma amniotalardagi singari o`ziga xos tuzilgan. Birinchi bo`yin umurtqasi atlas yoki atlant deb ataladi. Atlasi suyak xalqa shaklida bo`lib, yupqa pay bilan ustki va pastki qismga  bo`linib turadi. Ustki teshikdan orqа miya o`tsa, pastki teshikdan ikkinchi bo`yin umurtqasi epistrofeyning tishsimon o`simtasi kirib turadi. Atlas epistrofeyning tishsimon o`simtasi atrofida aylanadi. 
Kaltakesakning ko`krak-bel bo`limlari 22 ta umurtqadan tashkil topgan. Ularning hammasi qovurg`alar bilan tutashadi. Oldingi 5 ta umurtqalarning qovurg`alari tush suyagiga tutashadi. Kaltakesakning tushi tog`aydan tuzilgan.
Erkin oyoqlar skeleti va ularning kamar skeleti amfibiyalarning shu skeletlaridan unсhalik farq qilmaydi. Faqat to`sh suyagining ustida to`sh  usti suyagi bo`ladi.
Dumgaza bo`limi ikkita umurtqadan iborat bo`lib, Bularning ko`ndalang o`simtalariga chanoq kamarining  yonbosh suyaklari birikib turadi.

Dum bo`limi bir qancha umurtqalardan iborat bo`lib, bularning ko`ndalang o`simtalariga chanoq kamarining yonbosh suyaklari birikib turadi.

Dum bo`limi bir qancha umurtqalardan tashkil topgan. Dum umurtqalari dumning uchiga borgan sari o`simtalarini yo`qotib kalta-kalta suyakchalarga aylanadi. Dum umurtqalarining tanasi yupqa pay bilan oldingi va keyingi bo`limlarga ajralib turadi. Kaltakesaklar xavf tugilganda dumlarini shu joydan uzib tashlab ketadi va qaytadan dum tiklanadi.
Muskul sistemasi yaxshi takomillashgan bo`lib, muskullarni metamer joylashishi yo`qolib ketadi. Hamma amniotalardagi singari qovirg`alararo muskul yuzaga keladi va bu muskul nafas olish mexanizmida katta ro`l` o`ynaydi.
4.Nerv sistemasi va sezuvchi  organlari.

Nerv sistemasi va sezuvchi organlari amfibiyalarga nisbatan yaxshi rivojlangan. Oldingi miya yarim sharlari nisbatan katta va qopqog`ida kulrang modda bor. Oraliq miya ustki tomondan ko`rinmaydi. Kaltakesaklarda yaxshi rivojlangan va tuzilishi jihatdan ko`zga o`xshagan tepa organi bo`ladi. Bu organ yorug`likni sezadi. Miyacha  kuchli rivojlangan . 

Oldingi miya yarimsharlari ancha kuchli takomillashgan, bu asosan yarimsharlarning ustidagi miya gumbazi va pastidagi targ`il tana hisobidan yuzaga chiqadi. Miya yarim-sharlarining gumbazida birlamchi miya gumbazi yoki arxipallium va yangi miya gumbazi yoki nеopallium murtagi farq qilinadi. Oraliq miya miya yarimsharlari bilan yopilib turadi. Oraliq miyaning tagida joylashgan gipofiz tashqi muhitdan axborotlarni qabul qidib oladi. O`rta miya ko`rish axborotlarini qabul qilish va ishlash markazi bo`lib qoladi. Rеptiliyalarning miyachasi amfibiyalarning miyachasiga nisbatan ancha katta, chunki rеptiliyalarning harakati xilma-xil va murakkabdir. Uzunchoq miya vеrtikal tеkislikda kеskin bukiladi, bu hol barcha amniotalarga xosdir. Orqa miyada oq va kulrang moddalar bir-biridan ajralib turgani aniq ko`rinib turadi. Orqa miyadan orqa miya nеrvlari chiqadi va tipik еlka hamda chanoq chigallarini hosil qiladi.

Ko`rish organi havo muhitida ishlashga moslashgan. Ko`zlari ustki, pastki qovoqlar va pirpiroq parda bilan himoyalangan. Ko`zida qon tomirlarga boy bo`lgan o`simta — taroq bo`lishi xaraktеrlidir. Ko`zning akkomodatsiyasida ko`ndalang-targ`il muskullar ko`z gavharini birmuncha siljitish bilan birga uning shaklini ham o`zgartiradi. Ko`z soqqasi botib kira olmaydi, balki aylanadi xolos.

 Eshitish organi faqat ichki va o`rta quloqdan tashkil topgan, lеkin ancha murakkab tuzilgan, ya`ni quloq chig`anog`i kattaroq va quloq kapsulasida oval darchadan pastroqda parda bilan qoplangan to`garak darcha bo`ladi. Buning natijasida endolimfa bеmalol harakat qiladi va endolimfaning nog`ora pardadan olinadigan tovush to`lqinlarini uzangi suyak orqali pardali labirintga yaxshiroq o`tkazishga yo`l ochadi.

Hidlash organi tashqi burun tеshiklari hamda ichki burun tеshiklari — xoanalardan tashkil topgan, lеkin murakkabroq tuzilgan, chunki tashqi dеvorlaridan uning bo`shlig`iga jag` chig`anog`i dеb ataladigan o`simta kirib turadi, bu chig`anoq burun bo`shlig`ini qisman pastki nafas bo`limi va ustki hidlov bo`limlariga ajratadi. Sudralib yuruvchilarda yana Yakobson organi dеb ataladigan organi takomillashgan, bu organ nay orqali og`iz bo`shlig`i bilan tutashadi. Yakobson organi og`izda turgan ovqat hidini bilish uchun xizmat qiladi. Sudralib yuruvchilarning hid bilish organi amfibiyalarga qaraganda ancha yaxshi taraqqiy etgan.

5.Ovqat hazm qilish organlari.

Ovqat hazm qilish organlari. Kaltakesaklarning ovqat hazm qilish yo`li og`iz bo`shlig`idan boshlanadi. Og`iz bo`shlig`ining tagida harakatchan muskulli til joylashadi. Og`iz bo`shligi nisbatan uzungina q`izilo`ngachga, q`izilo`ngach esa oshqozonga ochiladi. Oshqozondan boshlangan ichak ingichka va yo`g`on ichaklarga bo`linadi, Bularning chegarasida ko`richak kurtagi bor. Jigarning o`t suyuqligi va oshqozon osti bezlarining chiqarish yo`llari ingichka ichak bo`shlig`iga ochiladi.
Hazm qilish yo`li amfibiyalarga nisbatan ancha takomillashgan va bu hazm qilish yo`lining qismlarga bo`linishida va yangi qismlar paydo bo`lishida ko`rinadi. O`ziq ko`p sonli o`tkir  tishlar bilan qurollangan jag`lar yordamida ushlab olinadi. Tishlar jag` va tanglay suyaklariga birikadi, faqat timsohlarning tishlari maxsus chuqurcha (al`veola)larda joylashadi. Hozirgi sudralib yuruvchilarning tishlari deyarli bir xil, faqat ba`zi ilonlarda ixtisoslashgan yirik juft zahar tishlar taraqqiy  etadi. Tishlar, asosan oziqni ushlash va tutib turish uchun ishlatiladi. Timsohlar va toshbaqalar katta o`ljadan bir bo`lagini uzib olish qobiliyatiga ega. Ko`pchiligi o`ziqni burunlay yutadi. Ilonlarning jag` apparati tuzilishi unga og`zini katta ochishga va o`z tanasidan kеngroq o`ljani yutishga imkon bеradi. Shu-ning uchun ham ilonlarning bosh skеlеtida chakka yoylari yo`qolib kеtgan, jaq apparati esa oshiq-moshiq sitsеmasiga aylanadi. Og`iz bo`shlig`ida so`lak bеzlari bo`lib, uning shilliq sеkrеti og`izdagi oziqni xo`llash va yutish uchun xizmat qiladi. Zaharli ilonlarda ba`zi bir so`lak bеzlari zaharli bеzga aylanadi. Ayrim bеzlarning sеkrеtida zahar (toksin) paydo bo`lishi ularning o`z  o`ljalarini ov qilish samarasini oshiradi, ya`ni o`ljani o`ldirishi yoki harakatsizlantirishi amalga oshiradi. Og`iz bo`shlig`ining to`rida muskuldor tili joylashgan. Kaltakеsak va ilonlar tilining uchi, odatda ikkiga ajralgan va sеzish organi bo`lib xizmat qiladi. Og`iz bo`shlig`i qizil-o`ngachga ochiladi. Oshqozon kuchli muskullarga ega va yaqqol ko`rinib turadi. Ingichka va yo`g`on ichak orasida boshlang`ich ko`richak bor. Yo`g`on ichak kloakaga ochiladi. Oshqozon osti bеzi birinchi ichak xalqasidan kеyin joylashgan. Jigarda o`t pufagi bo`lib, bu ham ingichka ichakning oldingi qismiga ochiladi (2-rasm).
Sudralib yuruvchilarning o`ziga xos xususiyati bu ularning ochlikka chidamliligi hisoblanadi. Ayrim ilonlar va toshbaqalar tutqunlikda 1 yilgacha oziqasiz yashashi mumkin.
